open-index/open-wikipedia-markdown huggingface dataset:
Kiinan ilmatieteen laitos

**Kiinan ilmatieteen laitos** (, , **CMA**) on vuonna 1949 perustettu Kiinan kansantasavallan ilmatieteellinen laitos. CMA edustaa Kiinaa esimerkiksi YK:n alaisessa Maailman ilmatieteen järjestössä,  jonka puitteissa Kiinan ilmatieteen laitoksella on monia keskeisiä vastuualueita, esimerkiksi ilmatieteellisen data-aineiston maailmankeskuksen ja useiden aluekeskusten sekä maailmanlaajuiseen havaintojärjestelmään kuuluvien keskeisten sääsatelliittien ylläpitovastuu.
Kiinan ilmatieteen laitos toimi perustamisensa (1949) jälkeen aluksi nimellä *Keskussotilaskomission säävirasto*. Vuonna 1994 laitos sai nykyisen nimensä ja siitä tuli valtioneuvoston alainen organisaatio ja tutkimuslaitos.

Kiinan ilmatieteen laitos on laaja organisaatio monine osittain itsenäisine sektorilaitoksineen; ja sillä on laaja alueellisten toimipisteiden verkosto eri maakunnissa ja paikallisemmalla tasolla. Päätoimipiste useine viereisine toimitaloineen ja erillislaitoksineen sijaitsee Pekingissä. Henkilöstöstä Pekingin keskustoimipaikoissa työskentelee noin 6 prosenttia, maakuntatason ilmatieteellisissä keskuksissa 24&nbsp;%, prefektuuritason toimipisteissä 33&nbsp;% ja paikallisella tasolla 37&nbsp;%.

Kattavan mittaus- ja havaintoasemaverkostonsa kautta CMA seuraa ja ennustaa ilmakehän ja siihen liittyvien ilmiöalueiden kuten sään ja ilmaston sekä lähiavaruuden tilaa useilla eri menetelmillä. Esimerkiksi maan- tai merenpintatasolla laitoksella on yli 11&nbsp;000 ilmasto- tai sääasemaa tai muuta eritasoista mittaus- tai havaintoasemaa sekä 120 yläilmakehän havaintoasemaa. Kaukomittauksia tehdään esimerkiksi yli 200 säätutkalla sekä seitsemällä ilmatieteellisellä satelliitilla.  CMA:n operatiivisia geostationaarisia sääsatelliitteja olivat toukokuussa 2019: FengYun-2H (sijainti 79°E), FY-2G (sijainti 99,2°E) ja FY-4A (sijainti 104,7°E), minkä lisäksi FY-2F (sijainti 112°E) on käytettävissä tarvittaessa. Lisäksi sillä on LEO-radalla FY-3D-, FY-3B-, ja FY-3C-satelliitit. Ohjelman satelliittien mallinumerot vaihtuvat ajan saatossa uudenpiin; esimerkiksi FY-2-sarjan satelliittien operatiivisesta käytöstä on suunniteltu luovuttavan vuoden 2022 jälkeen. Tämän lisäksi laitos voi vastaanottaa avointa tai yhteistyön kautta saatua mittaustietoa esimerkiksi muiden maiden sääsatelliiteista ja Kiinan lukuisista muista ympäristömittaussatelliiteista (esimerkiksi ilmakehän CO2, merenpinnan lämpötila, jne).

CMA raportoi YK:n alaisen WMO:n järjestelmässä esimerkiksi Taiwanissa sijaitsevat säähavaintoasemat WMO:n havaintotietokannassa OSCARissa kuuluvaksi CMA:lle, koska Kiina pitää Taiwania maakuntanaan. Taiwanissa sääpalvelusta ja ilmatieteellisistä havaintoasemista vastaa kuitenkin vuonna 1941 perustettu Kiinan tasavallan keskussäätoimisto.

## Lähteet

## Aiheesta muualla

*CMA Brochure (2012, pdf)]  (cma.gov.cn)
JSAT Corporation

**JSAT Corporation** on japanilainen satelliittitietoliikenteen yritys, joka perustettiin vuonna 1985 ollen ensimmäinen yksityisellä rahoituksella toteutettu satelliittitietoliikenteen operaattori Japanissa. Sen pääkonttori on Jokohamassa. Sen toiminta alkoi vuonna 1989, kun JCSAT-1 saatiin taivaalle. Yhtiö omistaa vuonna 2008 yhdeksän tietoliikennesatelliittia,
 
JSAT Corporation-konserniin kuuluvat
• JSAT International Inc., joka myy Horizons-1-satelliitin tietoliikennekapasiteettia Yhdysvaltoihin. 
• Satellite Network, Inc., joka markkinoi VSAT-antennien kautta kaksisuuntaista tietoliikennettä
• Horizons Satellite Holdings LLC, joka on Intelsatin ja JSATin yhteistyritys
• Horizons-1 Satellite LLC
• Horizons-2 Satellite LLC

## Lähteet
* SatMagazine, kesäkuu 2008, Published monthly by Satnews Publishers 800 Siesta Way, Sonoma, CA 95476 USA, Phone (707) 939-9306, E-mail: hartley@satnews.com, Website: www.satmagazine.com
Carlos Boozer

**Carlos Boozer** (s. 20. marraskuuta 1981 Aschaffenburg, Länsi-Saksa) on yhdysvaltalainen koripalloilija, joka edustaa NBA:ssa pelaavaa Los Angeles Lakersia. Aiemmin hän on pelannut Cleveland Cavaliersin, Utah Jazzin ja Chicago Bullsin joukkueissa. Boozer on voittanut olympiapronssia Ateenassa 2004 ja olympiakultaa Pekingissä 2008.

## Lähteet

## Aiheesta muualla
* Pelaajakortti NBA:n sivuilta
Palapa

**PT Satelit Palapa Indonesia** (lyhenne SATELINDO) on yksitynen indonesialainen satelliittitietoliikenteen operaattori. 

Sen omistaa Indosat-yritys. Sen pääkonttori on Jakartassa. Se operoin Palapa-C2-tietoliikennesatelliittia ja 30. elokuuta 2009 laukaistua satelliittia.
 
## Katso myös
* Tietoliikennesatelliitti

## Aiheesta muualla
* Gunter's Space Page-sivuilla - Palapa
* Palapa A Boeingin sivuilla Palapa-A

## Lähteet
SatMagazine, kesäkuu 2008, Published monthly by Satnews Publishers 800 Siesta Way, Sonoma, CA 95476 USA, Phone (707) 939-9306, E-mail: hartley@satnews.com, Website: www.satmagazine.com
Thaicom

**Thaicom Public Company Limited** on thaimaalainen satelliittitietoliikenneyhtiö. 

Sen entinen nimi on Shin Satellite Public Company Limited ja yhtiö perustettiin 
nimellä Shinawatra Satellite. Se perustettiin vuonna 1991. Se oli Aasian ensimmäinen 
yksityinen satelliittitietoliikenneyhtiö. 
 
Sen tytäryhtiöitä ovat
* IPSTAR Company Limited (“IPSTARCO”)
* CS LOXINFO Public Company Limited (“CSL”)
* DTV Service Co., Ltd.
* Shenington Investments Pte. Ltd. (“Shenington”)
* Cambodia Shinawatra Company Limited (“CamShin”)
* Lao Telecommunications Company Limited (“LTC”)
* Cambodian DTV Network Limited (“CDN”)
Tästä voidaan päätellä sen välittävän ohjelmia myös Laosiin ja Kamputseaan.

## Katso myös
* Tietoliikennesatelliitti

## Lähteet
* SatMagazine, kesäkuu 2008, Published monthly by Satnews Publishers 800 Siesta Way, Sonoma, CA 95476 USA, Phone (707) 939-9306, E-mail: hartley@satnews.com, Website: www.satmagazine.com
QuickBird

**QuickBird** on yhdysvaltalainen kaukokartoitussatelliitti, joka aloitti toimintansa vuosina 2000–2001. Satelliitin toiminta-aika on 7 vuotta. Satelliitit kuuluvat DigitalGlobe-yhtiölle. Ensimmäisen satelliitin tilaaja oli Earthwatch Inc. 

QuickBird-satelliitit suunnitteli ja rakensi Ball Aerospace. Quickbird 1 (QB 1) laukaistiin 20. marraskuuta 2000 Venäjän Plesetskistä Kosmos-3M-raketilla. Laukaisu epäonnistui, ja yhtiö sai korvauksia vakuutuksesta aikana, jolloin kuvien kaupallinen kysyntä olisi ollut heikko. Quickbird 2 (QB 2) laukaistiin 18. lokakuuta 2001 Vandenbergin lentotukikohdasta Kaliforniasta Delta-II-raketilla 450 kilometriä korkealle radalle.

## Quickbird 2
QuickBird 2:ssa on 61 cm kuvaustarkkuuden toteuttava kamera ja sen käyttötarkoitus oli kaupallisten kuvien ottaminen maailmasta. Värikuvissä tarkkuus on 2,5 metriä. Satelliitin massa on 980 kg. 

Se lentää aurinkosynkronisella matalalla kiertoradalla (450 km). Rataperiodi on 93,5 minuuttia ja se palaa kuvaamaan saman alueen 3,5 vuorikauden päästä. Sen paras resoluutio on 70 cm.

## Lähteet
* SatMagazine, kesäkuu 2008
* Guenther's Space Page
Eugène Carrière

**Eugène Anatole Carrière** (18. tammikuuta 1849 Gournay-sur-Marne, Seine-et-Oise Ranska – 27. maaliskuuta 1906 Pariisi) oli ranskalainen symbolisti, *[[fin de siècle]]n* taiteilija. Hänelle on ominaista yksivärinen ruskea paletti. Hän oli kuvanveistäjä Rodinin läheinen ystävä, ja häneltä saivat vaikutteita Matisse ja Picasso (Carrièren yksivärisen tyylin on nähty vaikuttaneen Picasson siniseen kauteen).

Carrière opiskeli Pariisissa École des Beaux-Artsissa ja myöhemmin Cabanelin johdolla. Ranskan–Saksan sodan aikana hän oli jonkin aikaa vankina Dresdenissä, missä Rubens teki hänen pysyvän vaikutuksen, kuten ilmenee nuoruudentöiden vahvoista väreistä. Noin vuonna 1890 hän omaksui harmaan utuisen väriskaalan, jossa oli hänen taiteelleen niin ominaisia valon ja varjon vastakohtaisuuksia mutta jota kukaan muu taiteilija ei ole kyennyt aidosti jäljittelemään. Hänen aiheensa ovat yleensä kotipiiristä, ja yhä uudelleen hän kuvaa vaimoaan. Ensimmäinen niistä, *Nuori äiti* (1879), on nykyisin Avignonin museossa, sen jälkeen tulivat *Sairas lapsi* (Montargis) ja loistava kuvanveistäjä Devillez'n muotokuva.

Carrière kuului sesessionismin johtohahmoihin ja oli perustamassa Société Nationale des Beaux-Artsia, jossa oli esillä hänen teoksistaan muun muassa *Uni* (1890), kuuluisa muotokuva Paul Verlainesta (1891, Luxembourg), *Äitiys* (1892, Luxembourg), *Kristus ristillä* (1897) ja *Madame Menard-Dorian* (1906). Hän myös suunnitteli muistomerkin Verlainelle Rodinin tyyliin ja kirjoitti kauniisti ja kiinnostavasti taiteesta. Pariisin musée d'Orsayssa on muutamia hänen teoksiaan.

## Lähteet

## Aiheesta muualla

*Hollis, Richard, "Ghostly realist"
*Maalauksia 
*Maalauksia
*Eugène Carrièren virtuaalimuseo
* Eugène Carrière Hill-Stead Museum, Farmington, Connecticut
Liaanimyrkkysumakki

**Liaanimyrkkysumakki** tai **myrkkymuratti** (*Toxicodendron radicans*) on sumakkikasveihin kuuluva kasvi, joka kasvaa Pohjois- ja Keski-Amerikassa sekä Itä-Aasiassa. Se on varsin yleinen monilla Yhdysvaltain esikaupunkialueilla. Myrkkymuratti aiheuttaa kosketettaessa useimmille ihmisille allergisen reaktion, joka voi pahimmillaan olla hengenvaarallinen. Suomenkielisestä nimestään huolimatta se ei ole sukua eurooppalaiselle muratille (*Hedera helix*).

## Lähteet

## Aiheesta muualla
* Suomen Lajitietokeskus: Liaanimyrkkysumakki – ''Toxicodendron radicans''
* ITIS: ''Toxicodendron radicans'' 
* United States Department of Agriculture (USDA): ''Toxicodendron radicans'' 
* ''Toxicodendron radicans'' (pdf)
Charles Willson Peale

**Charles Willson Peale** (15. huhtikuuta 1741 Chester, Marylandin provinssi – 22. helmikuuta 1827 Philadelphia, Pennsylvania) oli yhdysvaltalainen maalari, sotilas ja naturalisti. Hän on tunnettu Yhdysvaltain vapaussodan henkilöitä esittävistä maalauksista sekä museon perustamisesta.

## Lähteet
Koripallon Suomen cup

**Koripallon Suomen cup** on suomalaisille koripallon seurajoukkueille tarkoitettu kilpailu. Sitä on pelattu vuodesta 1968 lähtien. Naisissa sitä pelattiin ensimmäisen kerran vuonna 1973. Cupin menestynein seura on kotkalainen KTP-Basket yhdeksällä mestaruudella. 2000-luvulla menestynein seura on ollut Lappeenrannan NMKY, joka voitti neljä mestaruutta vuosina 2005–2008.

Vuonna 2013 järjestettiin ensimmäistä kertaa LiigaCup-niminen turnaus, jossa Korisliigan runkosarjan puolivälin neljä ensimmäistä joukkuetta kohtasivat toisensa cup-muotoisesti yhden viikonlopun aikana.

Seuraavan kerran myös de facto parhaille suomalaisille koripallojoukkueille avoin Suomen cup pelattiin kaudella 2018–2019.

## Miesten Suomen cupin voittajat

## Saavutukset seuroittain

## Naisten Suomen cupin finaalit 2011–

## Naisten Suomen cupin voittajat

## Lähteet
* Miesten Suomen cup -voittajat kautta aikain  Suomen Koripalloliitto
* Naisten Suomen cup -voittajat kautta aikain  Suomen Koripalloliitto

### Viitteet
Koripallo kesäolympialaisissa 2008

**[[Koripallo]]** oli **[[kesäolympialaiset 2008|vuoden 2008 kesäolympialaisissa]]** ohjelmassa 17. kertaa olympialaisten historiassa.

## Mitalit

## Osallistujat
### Miehet

**A-lohko**
* 
* 
* 
* 
* 
* 

**B-lohko**
* 
* 
* 
* 
* 
* 

### Naiset

**A-lohko**
* 
* 
* 
* 
* 
* 

**B-lohko**
* 
* 
* 
* 
* 
* 

## Katso myös

* Miesten koripallon kokoonpanot kesäolympialaisissa 2008
Miesten koripallon kokoonpanot kesäolympialaisissa 2008

## [[Angolan koripallomaajoukkue|Angola]]

## [[Argentiinan koripallomaajoukkue|Argentiina]]

## [[Australian koripallomaajoukkue|Australia]]

## [[Espanjan koripallomaajoukkue|Espanja]]

## [[Iranin koripallomaajoukkue|Iran]]

## [[Kiinan koripallomaajoukkue|Kiina]]

## [[Kreikan koripallomaajoukkue|Kreikka]]

## [[Kroatian koripallomaajoukkue|Kroatia]]

## [[Liettuan koripallomaajoukkue|Liettua]]

## [[Saksan koripallomaajoukkue|Saksa]]

## [[Venäjän koripallomaajoukkue|Venäjä]]

## [[Yhdysvaltain koripallomaajoukkue|Yhdysvallat]]

## Lähdeviitteet
James Hewitt

**James Hewitt** (4. kesäkuuta 1770 – 2. elokuuta 1827) oli yhdysvaltalainen säveltäjä ja musiikinkustantaja. Hän syntyi Englannissa, mutta lähti uuteen maailmaan vuonna 1792. 

Yhdysvaltoihin asetuttuaan Hewitt loi uransa Bostonissa ja New Yorkissa. Hän sai vahvoja vaikutteita Joseph Haydnin tuotannosta.

Hewittin poika John Hill Hewitt oli näytelmäkirjailija, runoilija ja muusikko.
Nokia 7110

**Nokia 7110** on Nokian vuonna 1999 markkinoille tuoma matkapuhelin. Se oli ensimmäinen puhelin, jossa oli WAP-selain. Puhelimessa on helmiäismaali, joka näyttää eriväriseltä katselukulmasta riippuen. Monista muista saman aikakauden puhelimista poiketen 7110:ssa ei ollut nuolinäppäimiä, vaan selaaminen tapahtui navi-rullaa pyörittämällä. Puhelimen numeronäppäimistö on suojassa jousitoimisen liukukannen alla.Laitteen ominaisuuksiin lukeutuvat esimerkiksi 4 peliä, värinähälytys ja infrapunaportti.

Puhelin julkistettiin alun perin GSM Maailman Kongresissa helmikuussa 1999 Ranskassa.

## Katso myös
* Luettelo Nokian tuotteista

## Lähteet
Toll Shipping

**Toll Shipping** on australialainen laivayhtiö. Yritys on osa Toll Groupia, joka on muun muassa yksi Aasian alueen johtavista logistiikkapalveluiden tuottajista. Toll Shipping liikennöi Australiassa Melbournen ja Tasmaniassa sijaitsevan Burnien välillä. Toll Shippingillä on kaksi ro-ro-alusta, M/S Tasmanian Achiever ja M/S Victorian Reliance, jotka liikennöivät kahteen suuntaan kuudesti viikossa. Melbournessa yhtiö käyttää Webb Dockin terminaalia ja Burniessa McGaw Wharfin terminaalin.

Toll Shipping muodostui 1. marraskuuta 2002, kun Toll Group osti Brambles Shippingin liiketoiminnan. Brambles Shipping perustettiin vuonna 1984 ja aloitti liikennöinnin Melbournen ja Burnien välillä vuonna 1985. 

## Lähteet

## Aiheesta muualla

*Toll Shippingin kotisivut   
*Toll Group
Zbigniew Preisner

**Zbigniew Preisner** (alk. **Zbigniew Antoni Kowalski**; s. 20. toukokuuta 1955 Bielsko-Biała) on puolalainen säveltäjä. Hänet tunnetaan varsinkin elokuvamusiikistaan, jota hän on tehnyt Krzysztof Kieślowskin, Agnieszka Hollandin ja useiden muiden ohjaajien teoksiin. 

Preisner on säveltänyt myös muuta musiikkia, kuten *10 helppoa pianokappaletta*, jotka levytti vuonna 2000 albumina pianisti Leszek Możdżer.

Preisner on voittanut kaksi César-palkintoa ja Berliinin elokuvajuhlien Hopeisen karhun.

## Lähteet

## Kirjallisuutta
*Preisner, Zbigniew: ”Musiikeista kaunein”, *Filmihullu* 1/1995 (Kieslowski-teemanumero).

## Aiheesta muualla
*
Leszek Możdżer

**Leszek Możdżer** (alk. **Lesław Henryk Możdżer**; s. 23. maaliskuuta 1971 Gdańsk) on puolalainen jazzpianisti. Hän on tehnyt yhteistyötä muiden muassa Zbigniew Namysłowskin ja Zbigniew Preisnerin kanssa. 

Możdżer sai klassisen koulutuksen, ja hän on tullut tunnetuksi myös Frédéric Chopinin sävellysten tulkitsijana.

## Aiheesta muualla

* Viralliset sivut
Realm Crafter

**Realm Crafter**, tai **RC** on Solstar Gamesin kehittämä 3D MMORPG-pelien kehittämiseen suunniteltu ohjelma.

## Realm Crafter
Realm Crafter on varsinainen ohjelma, joka mahdollistaa MMORPG-pelien tekemisen, päivittämisen ja myymisen. 100 dollaria
(noin 65€) maksavasta ohjelmasta löytyy Standard-versio, joka lähiaikoina päivittyy Professional-versioon.

## RC toolbox
RC toolbox on varsinaisen ohjelman lisäksi tehty erikseen ostettava paketti, joka sisältää muutaman lisäominaisuuden esimerkiksi luolastoeditorin.

## Tehtyjä pelejä
ohjelmalla on tehty useita pelejä, joista osa on pelattavissa.
*Apocalypse Online

## Aiheesta muualla
*RealmCrafterin kotisivut 
*Solstarin kotisivut  
*Apocalypse Online, laitteella tehty MMORPG-peli
Johann Heinrich Schmelzer

**Johann Heinrich von Schmelzer** (n. 1623 – 20. maaliskuuta 1680) oli itävaltalainen viulisti, säveltäjä ja kapellimestari.  

Schmelzerin mahdollisesta musiikillisesta koulutustaustasta ei ole säilynyt tietoa. Hän aloitti työt hovissa Wienissä 1630-luvun puolessavälissä ja pääsi hoviorkesterin viulistiksi virallisesti 1. lokakuuta 1649.

24. marraskuuta 1679 Schmelzeristä tuli hovin *Kapellmeister*. Lisäksi hän toimi musiikillisissa tehtävissä aikansa Prahan hovissa. Hänen sävellystuotantoonsa kuuluu muun muassa sonaatteja erilaisille 2-8 äänisille yhtyeille. Tämän lisäksi hänen tuotantoonsa kuuluu kirkollista ja maallista vokaalimusiikkia. Musiikillisia vaikutteita hän omaksui sekä italialaisilta että ranskalaisilta esikuvilta. Myös itävaltalainen ja baijerilainen kansanmusiikki inspiroivat hänta. 

## Lähteet

## Aiheesta muualla
*Vapaasti käytettävissä olevia Schmelzerin partituureja Mutopia Project
* HOASM: Johann Heinrich Schmelzer
Yrjö Kaukiainen

**Yrjö Martti Aleksander Kaukiainen** (s. 4. huhtikuuta 1940 Längelmäki) on historiantutkija ja Suomen kenties tunnetuin merihistorioitsija. Hän toimi Helsingin yliopiston taloushistorian apulaisprofessorina 1975–1992 ja professorina 1992–1998 sekä Euroopan historian professorina 1998–2005.

## Teokset
### Itsenäiset teokset
* 
* 
* 
* 
* 
* 
* 
* 
* 
* 
* 

### Teoksia joissa toimittajana
* 

## Lähteet

## Aiheesta muualla
* Yrjö Kaukiainen 375 humanistia 1.11.2015, Helsingin yliopiston humanistinen tiedekunta.
* Yrjö Kaukiainen: Talonpojat merellä. Talonpoikaispurjehdus elinkeinona, radioesitelmä 1964 (Yle Areena)
Päivä kerrallaan (YUP:n kappale)

__NOTOC__
**Päivä kerrallaan** on suomalaisen yhtyeen YUPin kappale ja single, joka julkaistiin 27. syyskuuta 2004. Sen korkein listasijoitus oli 7. Singlellä on lisäksi Jarkko Martikaisen ja Valtteri Tynkkysen kuvaama ja Risto Pohjosen leikkaama videodokumentti "YUP studiossa". Dokumentin pidempi versio on mukana marraskuussa 2004 ilmestyneellä DVD:llä *[[Helppoa katseltavaa]]*. 

Musiikkivideolla esiintyy näyttelijä Pamela Tola ja musiikkivideon on ohjannut Dome Karukoski.

## Kappaleet
# 
# 

## Aiheesta muualla
* Päivä kerrallaan discogs.com -sivustolla

## Lähteet
Club Atlético de Madrid B

**Club Atlético de Madrid B** on Atlético Madridin reservijoukkue, joka pelaa Espanjan kolmanneksi korkeimman sarjatason Segunda División B:n ensimmäisessä lohkossa. Joukkueen nykyinen valmentaja on Nacho Fernández. Joukkue pelaa kotiottelunsa seuran Majadahondassa sijaitsevan harjoituskeskuksen yhteyteen rakennetulla Miniestadio Cerro del Espinolla.

Atlético Madrid B on perustettu vuonna 1963 ja toimiessaan vielä itsenäisenä seurana se tunnettiin nimillä Reyfra Atlético Club (1963–1970) ja Atlético Madrileño Club de Fútbol (1970–1991). 

Toiseksi korkeimmalla sarjatasolla Segunda Divisiónissa Atlético Madrid B debytoi kaudella 1980–1981, ja on parhaimmillaan sijoittunut sarjan toiseksi kaudella 1998–1999. Sarjanousu ei kuitenkaan ollut mahdollista, sillä edustusjoukkue pelasi jo Primera Divisiónissa ja säännöt eivät salli reservijoukkueen pelata samassa sarjassa kuin edustusjoukkue.
## Saavutukset

* Segunda División B:n mestaruus: 1989, 2001, 2004

## Lähteet

## Aiheesta muualla

*Atlético Madridin virallinen kotisivu
* Atlético de Madrid B
Fangin kieli

**Fang** on afrikkalainen kieli, jota puhutaan Pohjois-Gabonissa, Etelä-Kamerunissa, Päiväntasaajan Guineassa, Kongon demokraattisessa tasavallassa sekä São Tomé ja Príncipessä. Fang kuuluu bantukieliin, ja sen lähisukukieliä ovat bulu ja ewondo. Fangin puhujia on noin 1&nbsp;081&nbsp;900, joista 589&nbsp;000 Päiväntasaajan Guineassa.

Kieli lasketaan elinvoimaiseksi ja sen päämurteet ovat fang, make, mvae, ntum ja ogowe.

## Fonologia

### Vokaalit

Lähde:

### Konsonantit
Soinnilliset ja soinnittomat konsonantit on erotettu toisistaan |-viivalla. 

Lähde:

## Lähteet
Raquel Castro

**Raquel Castro** (s. 17. marraskuuta 1994 New York) on yhdysvaltalainen näyttelijä. Hän tuli tunnetuksi Gertien roolista Kevin Smithin elokuvassa *[[Tyttö tuollainen]]* (*Jersey Girl*, 2004), josta hän sai Young Artist -palkinnon.

## Aiheesta muualla
*
Galenus Abrahams

**Galenus Abrahams** (kuollut vuonna 1706) oli mennoniittasaarnaaja sekä piispa Alankomaissa. Varsinaisesti hän oli ammatiltaan lääkäri, mutta hän myös toimi saarnaajana ja johtajana Amsterdamin "flaami"mennoniittojen seurakunnassa. Hän haki yhteyksiä muihin kirkkokuntiin eikä kannattanut aiempaa näkemystä, joka piti ainoana oikeana kirkkona mennoniittojen vapaaseurakuntaa. Hän sai luotua erityisen hyvät yhteydet reformoidun kirkon spiritualistiseen suuntaan, "kollegiantteihin", ja hän puolusti eräitä näitten näkemyksistä kirjoituksessaan yhdessä erään toisen saarnaajan kanssa. Tämä aiheutti sen, että piispa Samuel Apostool erosi noin 700 kannattajansa kanssa Abrahamsin seurakunnasta, sillä he vastustivat tällaista yhteydenpitoa. Tätä ryhmää kutsuttiin "sonnelaisiksi", ja nämä saivat laajaa kannatusta myös muissa seurakunnissa. Abrahams kuitenkin jatkoi yhteydenpitojaan menestyksellisesti, ja loi yhteydet myös Englannin kveekareihin, joista hänen vierainaan kävivät ainakin George Fox sekä William Penn. Nämä toivoivat Abrahamsinkin liittyvän kveekareihin, mutta turhaan. Abrahams kuoli vuonna 1706.

## Lähteet
* 

### Viitteet
Minä en tiedä mitään

**Minä en tiedä mitään** on suomalaisen YUP-yhtyeen kappale ja EP, joka julkaistiin 16. maaliskuuta 2005. Ainoastaan EP:n nimikappale tuli mukaan huhtikuussa 2005 julkaistulle *[[Keppijumppaa]]*-albumille. EP:n korkein listasijoitus oli 1.

## Kappaleet
# 
# 
# 
# 

## Arvostelut

## Lähteet

## Aiheesta muualla
*
Suomi kesäolympialaisissa 1924

**Suomi** saavutti kesäolympialaisissa 1924 yhteensä 37 mitalia, joista 14 oli kultaa, 13 hopeaa ja 10 pronssia. Kisojen mitalitilastossa Suomi sijoittui toiseksi, mikä on edelleen maan kaikkien aikojen paras suoritus kesäolympialaisissa. Mitaleista suurin osa saavutettiin yleisurheilussa ja painissa. Lisäksi suomalaiset saivat ammunnasta kolme mitalia ja purjehduksesta yhden mitalin.

## Mitalistit

### Kultaa
* Paavo Nurmi 5 (1&nbsp;500 m, 5&nbsp;000 m, maastojuoksu, maastojuoksu - joukkuekilpailu, 3&nbsp;000 m joukkuejuoksu)
* Ville Ritola 4 (10&nbsp;000 m, 3&nbsp;000 m esteet, maastojuoksu - joukkuekilpailu, 3&nbsp;000 m joukkuejuoksu)
* Albin Stenroos (Maraton)
* Heikki Liimatainen (Maastojuoksu - joukkuekilpailu)
* Elias Katz (3&nbsp;000 m joukkuejuoksu)
* Jonni Myyrä (Keihäänheitto)
* Eero Lehtonen (Viisiottelu)
* Kustaa Pihlajamäki (Vapaapaini 56 kg)
* Kalle Anttila (Kreikkalais-roomalainen paini 62 kg)
* Oskari Friman (Kreikkalais-roomalainen paini 67,5 kg)
* Edvard Westerlund (Kreikkalais-roomalainen paini 75 kg)

### Hopeaa
* Ville Ritola 2 (5&nbsp;000 m, maastojuoksu)
* Erik Wilén (400 m aidat)
* Elias Katz (3&nbsp;000 m esteet)
* Vilho Niittymaa (Kiekonheitto)
* Kaarlo Mäkinen (Vapaapaini 56kg)
* Volmar Wikström (Vapaapaini 66kg)
* Eino Leino (Vapaapaini 72 kg)
* Anselm Ahlfors (Kreikkalais-roomalainen paini 58 kg)
* Aleksanteri Toivola (Kreikkalais-roomalainen paini 62 kg)
* Arthur Lindfors (Kreikkalais-roomalainen paini 75 kg)
* Edil Rosenqvist (Kreikkalais-roomalainen paini yli 82,5 kg)
* Konrad Huber (Haulikkoammunta)

### Pronssia
* Eero Berg (10&nbsp;000 m)
* Vilho Tuulos (Kolmiloikka)
* Arvo Haavisto (Vapaapaini 66 kg)
* Vilho Pekkala (Vapaapaini 79 kg)
* Väinö Ikonen (Kreikkalais-roomalainen paini 58 kg)
* Kalle Westerlund (Kreikkalais-roomalainen paini 67,5 kg)
* Onni Pellinen (Kreikkalais-roomalainen paini 82,5 kg)
* Hans Dittmar (Purjehdus - 12 jalan jollat)
* Lennart Hannelius (Automaattipistooliammunta)
* Konrad Huber, Robert Huber, Werner Ekman, Robert Tikkanen, Georg Nordblad ja Magnus Wegelius (Haulikkoammunta - joukkuekilpailu)

## Lähteet
* Finland at the 1924 Paris Summer Games  Sports Reference LLC. 

## Aiheesta muualla

* YLE Elävä Arkisto: Kunniakas joukkue palaa Pariisin kisoista
Williams FW22

**Williams FW22** on Formula 1 -auto, jota Williams-talli käytti kaudella . Auton suunnittelusta vastasivat tekninen johtaja Patrick Head, pääsuunnittelija Gavin Fisher sekä aerodynaamikko Geoff Willis. FW22 oli Williamsin ensimmäisen auto, jossa oli BMW:n moottori. Auto sai myös erilaisen värityksen aikaisempiin verrattuna uusien sponsoreiden myötä. Autolla kilpailuissa ajoivat saksalainen Ralf Schumacher ja brittiläinen tulokaskuljettaja Jenson Button.

Auto julkistettiin 24. tammikuuta 2000 Circuit de Catalunyan radalla Espanjassa. Kauden aikana autolla ajettiin kolme palkintosijaa, talli keräsi 36 MM-pistettä ja sijoittui valmistajissa kolmanneksi.

## Teknisiä tietoja
*Pituus: 4 540 mm
*Akseliväli: 3 140 mm
*Paino: 600 kg, mukaan luettuna kuljettajan ja kameran paino.
*Renkaat: Bridgestone
*Vanteet: O.Z 13-tuumaiset
*Moottori: BMW E41-4, 3 000 cc (3,0 L), 72° V10, paino 120 kg, pituus 638 mm, teho 790 hp @ 17500 rpm
*Polttoaine: Petrobras
*Öljy: Castrol

## Formula 1 -tulokset

## Lähteet
Steven Barnett

**Steven William ”Steve” Barnett** (s. 6. kesäkuuta 1943 Los Angeles) on yhdysvaltalainen entinen vesipalloilija, joka oli mukana Yhdysvaltain pronssia voittaneessa joukkueessa Münchenin olympialaisissa 1972. Hän oli mukana olympiaedustuksessa myös Méxicossa 1968.

## Lähteet

## Aiheesta muualla
* Databaseolympics.com
Suomi kesäolympialaisissa 1928

**Suomi** saavutti kesäolympialaisissa 1928 yhteensä 25 mitalia, joista kahdeksan oli kultaa, kahdeksan hopeaa ja yhdeksän pronssia. Kisojen mitalitilastossa maa sijoittui kolmanneksi. Mitaleista lähes kaikki saavutettiin yleisurheilussa ja painissa. Lisäksi maa sai sekä telinevoimistelusta että purjehduksesta yhden pronssimitalin.

## Mitalistit

## Lähteet
* Finland at the 1928 Amsterdam Summer Games  Sports Reference LLC.
Pealen museo

**Pealen museo** () on maalaus- ja luonnonhistorian museo Baltimoressa, Marylandissa, Yhdysvalloissa. Se on kaupungin läntisen osan kaikkien vanhin rakennus. Paikalliset kutsuvat museota nimellä *Amerikkalainen museo* tai vain *Museo*. Pealen museon perusti Charles Willson Peale ja sitä pitää yllä Maryland Historical Society -järjestö.

## Aiheesta muualla
*http://www.acnatsci.org/museum/jefferson/otherPages/peale_museum.html
Rade Prica

**Rade Prica** (s. 30. kesäkuuta 1980 Ljungby, Ruotsi) on ruotsalainen jalkapalloilija, jolla on serbialaiset sukujuuret. Hän edustaa norjalaista Rosenborgia. 185 senttimetriä pitkän Prican pelipaikka on hyökkääjä.

Prica aloitti jalkapallouransa Ljungbyn junioreissa, joista hän nousi seuran edustusjoukkueeseen asti. Siellä hän teki kolmen kauden aikan 14 maalia 37:ssä sarjaottelussa. Vuonna 1998 Prica siirtyi Helsingborgiin, jossa hän pelasi viiden kauden ajan 73:n sarjaottelun verran. Niissä hän teki 27 maalia.

Prican ensimmäinen seura Ruotsin ulkopuolella oli saksalainen Hansa Rostock, johon hän siirtyi vuonna 2002. 2006 hän teki paluun Pohjoismaihin siirrolla tanskalaiseen Aalborgiin. Heti kaudella 2006/07 Pricasta tuli Tanskan superliigan maalikuningas tehtyään 19 maalia. Sunderland AFC hankki Prican 23. tammikuuta 2008 kaksi miljoonaa puntaa ylittäneellä siirtosummalla. Hän allekirjoitti seuran kanssa kolmen ja puolen vuoden sopimuksen. 

Prican ura Sunderlandissa jäi kuitenkin suureksi flopiksi. Hän pelasi seurassa ainoastaan kuusi ottelua ja teki yhden maalin. Maaliskuussa 2009 hän siirtyikin norjalaiseen Rosenborgiin. 

Ruotsin maajoukkueessa Prica teki ensiesiintymisensä helmikuussa 2001 tultuaan Martin Åslundin tilalle kentälle 66. minuutilla ottelussa Thaimaata vastaan.

## Lähteet
Ulrika Lindberg

**Ulrika Lindberg** (o.s. **Knape**, s. 26. huhtikuuta 1955 Göteborg) on entinen ruotsalainen uimahyppääjä, olympiavoittaja ja maailmanmestari.

Lindberg – tuolloin vielä Knape – hallitsi naisten uimahyppyjä 1970-luvun alkupuolella. Münchenin olympialaisissa 1972 hän voitti kultaa kerroshypyissä ja hopeaa ponnahduslautahypyissä. Belgradin MM-kilpailuissa 1973 hän voitti niin ikään kultaa kerroshypyissä ja oli toinen ponnahduslaudalla. Wienin EM-kilpailuissa 1974 hän voitti molemmat lajit. 

Calin MM-kilpailuissa 1975 Knape saavutti pronssia kerroshypyissä. Seuraavana vuonna hän sai hopeaa kerroshyppykilpailussa Montrealin olympialaisissa. Ruotsin-mestaruuden hän voitti urallaan 38 kertaa. Hänen valmentajansa oli Gunnel Weinas.

Knape valittiin Vuoden kerroshyppääjäksi 1972–1974, ja hän sai Svenska Dagbladetin kultamitalin 1972. Hän on naimisissa Ruotsin parhaisiin uimahyppääjiin kuuluneen Mathz Lindbergin kanssa. Heidän tyttärensä Anna Lindberg on kuulunut maailman parhaisiin uimahyppääjiin 2000-luvun ensimmäisellä vuosikymmenellä.

## Lähteet
*http://www.ishof.org  

### Viitteet
Julián de Guzmán

**Julián Bobby de Guzmán** (s. 25. maaliskuuta 1981 Toronto) on kanadalainen ammattilaisjalkapalloilija. Hän pelaa puolustavana keskikenttäpelaajana. Hän on eniten maaotteluita Kanadan jalkapallomaajoukkueessa pelannut mies; hän on pelannut 89 maaottelua ja tehnyt niissä neljä maalia vuosina 2002–2016. 169 senttimetriä pitkän Guzmánin kasvattajaseura on North Scarborough Soccer Club. Scarboroughissa kolme vuotta pelanneena hän siirtyi Olympique Marseilleen, josta jatkoi Saarbrückeniin ja Hannoveriin. Vuonna 2005 hän liittyi Primera Divisiónin Deportivoon, jossa pelasi vuoteen 2009. Sen jälkeen hän edusti Torontoa ja Dallasia. Hänellä on pikkuveli Jonathan de Guzmán, joka myös pelaa jalkapalloa.

## Lähteet
* 
* 

### Viitteet
Robert Mambo Mumba

**Robert Mambo Mumba** (s. 25. lokakuuta 1979) on kenialainen jalkapalloilija, joka edustaa ruotsalaista Sundsvallia. Mambo Mumban pelipaikka on keskikenttäpelaaja.

Mambo Mumba on edustanut uransa aikana myös Nyokaa ja Coast Starsia kotimaassaan, Gentiä ja Gent Zeehavenia Belgiassa, Örebrota ja Häckeniä Ruotsissa sekä Vikingiä Norjassa.

Kenian maajoukkueessa Mambo Mumba on pelannut 46 ottelua ja tehnyt niissä kaksi maalia. Hän oli mukana maajoukkueessa Afrikan-mestaruuskilpailuissa 2004.

## Aiheesta muualla
Ted Wass

**Ted Wass** (s. 27. lokakuuta 1952) on yhdysvaltalainen näyttelijä ja ohjaaja. Hänen tunnetuin roolinsa on Danny Dallas tilannekomediassa *[[Kupla (televisiosarja)|Kupla]]*. Elokuvien ja sarjojen lisäksi hän on näytellyt Broadwaylla.

Wass oli vuodesta 1979 naimisissa näyttelijä Janet Margolinin kanssa tämän kuolemaan saakka. Hän solmi Nina Wassin kanssa uuden avioliiton vuonna 1996.

## Aiheesta muualla
*
Riga Sea Line

**Riga Sea Line** () oli vuosina 2002–2005 toiminut latvialainen varustamo. Yritys perustettiin 25. tammikuuta 2002. Riga Sea Linen kotipaikka oli Latvian pääkaupunki Riika, ja omistajina oli muun muassa Riian kaupunginhallitus ja Riga Free Port Administration. Vuonna 2002 yritys aloitti liikennöinnin Riian ja Ruotsin Nynäshamnin välillä. Joulukuussa Nynäshamn korvattiin Tukholmalla. 15. lokakuuta 2005 yhtiö lopetti liikennöinnin talousvaikeuksien vuoksi.

## Laivasto

*HSC ''Max Mols'' – (2002)
*M/S ''Baltic Kristina'' – (2002–2005)
*M/S ''Gute'' – (2004–2005)

## Lähteet

## Aiheesta muualla

*Yrityksen kotisivut
Hello Mary Lou

**Hello Mary Lou** on laulu, jonka Cayet Mangiaracina kirjoitti alun perin nimellä Merry Merry Lou ja myöhemmin Gene Pitney nimellä Hello Mary Lou. Kappaleen alkuperäinen esittäjä oli Ricky Nelson. Se pääsi Billboardin hittilistalla sijalle #9 28. toukokuuta 1961, vaikkakin singlen toisella puolella oleva kappale, "Travelin' Man", pääsi samalla listalla sijalle #1. Isossa-Britanniassa "Travelin' Man" julkaistiin singlen A-puolella ja se pääsi sijalle #2 sikäläisillä levynmyyntilistoilla.

## Cover-versiot
* The Seekers esitti oman versionsa tästä kappaleesta live-albumillaan *The Seekers Live at the Talk of The Town* vuonna 1968.
* Led Zeppelin esitti oman versionsa tästä kappaleesta kolminkertaisella live-albumillaan *[[How the West Was Won]]* (äänitetty 1972, julkaistu 2003).
* Creedence Clearwater Revival esitti oman versionsa tästä kappaleesta viimeisellä albumillaan *[[Mardi Gras (albumi)|Mardi Gras]]* (1972).
* New Riders of the Purple Sage's esitti oman versionsa tästä kappaleesta albumillaan *Powerglide* (1972).
* The Statler Brothers' esitti oman versionsa tästä kappaleesta albumillaan *Partners in Rhytme* (1985).
* Queen esitti oman versionsa tästä kappaleesta albumillaan *[[Live at Wembley '86]]* (1986).

Petula Clark on levyttänyt kappaleen myös ranskaksi nimellä "Bye Bye Mon Amour". La Musique Populaire julkaisi cover-version ranskankielisestä sovituksesta kuusiosaisella albumillaan *A Century of Song*.

Suomeksi laulu on nimeltään "No niin Mary Lou", ja sen on ovat levyttäneet Lasse Liemola, Johnny Forsell ja monet muut.
All Things Considered

**All Things Considered** on yhdysvaltalainen National Public Radion lähetettämä uutis- ja ajankohtaisohjelma. Ensimmäinen lähetys tapahtui 3. toukokuuta 1971.

Ohjelma on voittanut Peabody -palkinnon ja se on päässyt Radio Hall of Fameen ensimmäisenä ei-kaupallisena radio-ohjelmana.

## Lähteet

## Aiheesta muualla

*npr.org: All Things Considered
Taistelevat metsot (kappale)

**Taistelevat metsot** (PSCD 261) on suomalaisen laulaja-lauluntekijä Jukka Takalon kappale ja CD-single, joka julkaistiin alkuvuodesta 2006.

"Taistelevat metsot" -kappale oli mukana jo vuoden 2004 Vares – yksityisetsivä -elokuvassa ja sen soundtrackilla. Singlellä on lisäksi kaksi eri sovitusta kappaleesta "Kaikki vaikuttaa kaikkeen", jota ei ole muilla levyillä.

## Kappaleet
Sävellykset ja sanoitukset Jukka Takalo.

# Taistelevat metsot
# Kaikki vaikuttaa kaikkeen (rock-ola-mix)
# Kaikki vaikuttaa kaikkeen (trip-ola-mix)

## Aiheesta muualla
* Poko Rekordsin esittely
Erkka Länsimies

**Erkka Länsimies** (s. 23. toukokuuta 1986 Kotka) on suomalainen jalkapalloilija. Hän on pelipaikaltaan keskuspuolustaja.

Länsimies debytoi Veikkausliigassa jo kaudella 2005 yhden ottelun verran, mutta pääsi seuraavan kerran liigassa kentälle vasta kaudella 2008. Loppukaudesta 2007 hän oli lainalla Kakkosen Lohjan Pallossa.

## Aiheesta muualla
* Länsimies Veikkausliigan sivuilla
* Henriksson ja Länsimies jatkavat KooTeePeessä
Porraspyramidi

**Porraspyramidi** on pyramidi, joka kapenee portaittain ylöspäin mentäessä. Yleensä sen pohja on neliö tai suorakaide. Muutamat muinaiset kansat rakensivat porraspyramidin muotoisia temppeleitä ja hautoja. Mesopotamian ja lähialueiden muinaisia porraspyramideja kutsutaan nimellä *[[zikkurat]]*. Mesoamerikan intiaanit rakensivat ennen eurooppalaisten tuloa laajalti porraspyramidimaisia monumentteja lähinnä temppeleiksi.

Egyptin ensimmäiset pyramidit olivat porraspyramideja. Aiemmin Egyptin kuninkaat oli haudattu mastaboihin, jotka olivat penkin muotoisia kumpuja. Porraspyramidit syntyivät kun mastaboja alettiin rakentaa toistensa päälle. Varhaisimman pyramidin, Sakkaran porraspyramidin rakennutti vanhan valtakunnan aikaisen kolmannen dynastian faarao Djoser 2600-luvulla eaa. Djoserin seuraajan Sekhemkhetin porraspyramidi jäi keskeneräiseksi, eikä häntä ilmeisesti ollut haudattu siihen. Myös seuraavat faaraot Khaba ja Huni rakensivat omat porraspyramidinsa. Sen jälkeen pyramidien sivuista alettiin tehdä sileitä kattamalla ne katekivillä.

Sumerilaiset rakensivat Etelä-Mesopotamiassa temppelinsä matalille tasanteille. Kun uusia temppeleitä rakennettiin vanhojen päälle, tasanteet kasvoivat korkeutta. Näin syntyivät zikkuratit. Kun tasanteet kasvoivat suuriksi, ne pengerrettiin ja syntyi porraspyramidi. Assyrialaiset rakensivat Pohjois-Mesopotamiaan jumaltensa kunniaksi suuria zikkurateja kuten sumerilaisetkin. Myös babylonialaiset omaksuivat sumerilaisilta zikkuratit.

Amerikassa mayat ja muut mesoamerikkalaiset kansat rakensivat porraspyramideja. Pyramidien huipulla oli temppeli, jonne johti veistoksin ja kaiverruksin koristellut portaat. Kuninkaat haudattiin joskus pyramidin sisälle.

Etelä-Amerikassa mochicat, chavinit, nazcat, chimut ja inkat rakensivat tasahuippuisia porraspyramideja ja kumpuja.

## Lähteet
* 
* 
### Viitteet

## Aiheesta muualla
Taistelevat metsot

**Taistelevat metsot** on suomalaisen taidemaalari Ferdinand von Wrightin öljyvärimaalaus vuodelta 1886. Maalausta pidetään yhtenä taiteilijan pääteoksista. Lintujen kuvaaminen oli von Wrightin suosikkiaiheita jo lapsuudesta asti ja kiinnostus aihepiiriin säilyi hänen elämänsä loppuun saakka. Samoin kuin hänen veljiensä Magnus von Wrightin ja Wilhelm von Wrightin, Ferdinand von Wrightin taide perustui luonnontieteelliseen havainnointiin ja pikkutarkkaan esitystapaan. *Taistelevien metsojen* sommittelun pohjana on kultainen leikkaus.

Ferdinand von Wright oli teosta maalatessaan jo iäkäs ja kärsi halvauksista. Taiteilija maalasi teosta osittain vuoteenomana kotiseudullaan Kuopion Haminalahdella, jonne hän oli rakentanut piilopirttinsä, *Lugnet*-talon. Rauhaa rakastava ja erakoitunut taiteilija suosi eläinaiheisissa teoksissaan toimintaa ja jännitystä. Myös metsojen soidinmenoja kuvaavassa *Taistelevat metsot* -maalauksessa on kerronnallisuutta ja dramatiikkaa.

Teos tuli kolmanneksi Ateneumin taidemuseon vuonna 2006 järjestämässä *Maamme taulu* -äänestyksessä. *Taistelevat metsot* on levinnyt suomalaisiin koteihin kuvajäljennöksinä, ristipistotöinä, t-paitoina, hiirimattoina ja palapeleinä. Maalauksesta on tehty parodioitakin.

Vaikkei taiteilija niin alun perin tarkoittanutkaan, myöhemmät sukupolvet näkivät talvisodan aikana *Taistelevat metsot* Suomen ja Neuvostoliiton välisen taistelun symbolisena kuvauksena. Suomen Taideyhdistys osti teoksen pian sen valmistuttua, ja se kuuluu nykyisin Ateneumin kokoelmiin.

## Lähteet

* 

### Viitteet

## Aiheesta muualla

* 
* 
*
Aikarahtaus

**Aikarahtaus** tarkoittaa laivan vuokraamista. Aikarahdinottaja toimittaa aluksen aikarahdinantajan käyttöön siihen aikaan ja paikkaan, josta aikarahtaussopimuksessa on sovittu. Aikarahdinottajan täytyy huolehtia aluksen miehityksestä, vaadittavista asiakirjoista, muonituksesta, laivan kunnosta ja muusta varustuksesta, että ne täyttävät vaatimukset, jotka asetetaan tavalliselle rahtiliikenteelle aikarahtaussopimuksessa mainitulla liikennöintialueella. Lisäksi aluksessa täytyy olla polttoainetta niin paljon, että alus saattaa saavuttaa lähimpänä sijaitsevan, alukselle soveltuvan polttoaineen täydennyssataman. 

Aikarahdinantaja ja aikarahdinottaja voi aluksen luovutuksen yhteydessä vaatia aluksen ja sen jäljellä olevan polttoaineen ja varustusten tavanomaista tarkistamista.     

## Lähteet
Madhur Jaffrey

**Madhur Jaffrey** (; s. 13. elokuuta 1933) on intialainen näyttelijä ja kokki. Hän on esiintynyt elokuvissa, televisiossa ja teatterissa sekä julkaissut keittokirjoja.

Jaffrey syntyi Delhissä ja valmistui Lontoon Royal Academy of Dramatic Artista. Hän oli vuoteen 1965 asti naimisissa näyttelijäkollegansa Saeed Jaffreyn kanssa.

Jaffrey voitti vuonna 1965 Berliinin elokuvajuhlien Hopeisen karhun roolisuorituksestaan James Ivoryn elokuvassa *[[Shakespeare Wallah]]* (1965).

## Aiheesta muualla
*
Pallautuneet

**Pallautuneet** on julkinen ulkoveistos Oulun Hietasaaren kaupunginosassa Nallikarin leirintäalueella. Sen on tehnyt taidemaalari Jaakko Mattila (s. 1976) vuonna 2005. Veistos on sijoitettu leirintäalueen porttirakennuksen edessä kohoaviin metallisiin pyloneihin. Mitoiltaan 20 × 16 metriä olevan veistoksen materiaaleina on käytetty liikennemerkkejä, terästä ja polyuretaanimaalia. Pylväiden varteen kiinnitettyjen ympyröiden on nähty symboloivan maailmankaikkeuden täydellisyyttä. Teos on tehty kierrätysmateriaaleista ja siitä on tullut leirintäalueen maamerkki.

## Lähteet
*Oulun taidemuseo – Pallautuneet 
*Jaakko Mattila: *Teoksia 2003–2008*, Kalevaprint, 2008, 

## Aiheesta muualla
*''Pallautuneet'' Oulun taidemuseon sivuilla 
*''Pallautuneet'' Prosenttitaide Oulussa -sivustolla
Felicity Kendal

**Felicity Ann Kendal** CBE (s. 25. syyskuuta 1946) on brittiläinen näyttelijä. Hän syntyi Englannissa ja varttui osaksi Intiassa.

Kendal esiintyi elokuvassa *Shakespeare Wallah* (1965). Myöhemmin hänet on nähty esimerkiksi televisiosarjoissa *Täyttä elämää* ja *[[Puutarhaetsivät]]*. Hänestä tehtiin Brittiläisen imperiumin ritarikunnan komentaja vuonna 1995.

Kendal on näyttelijä-manageri Geoffrey Kendalin tytär ja näyttelijä Jennifer Kendalin sisko.

## Aiheesta muualla
*
Plymouthin veljet

**Plymouthin veljet** (, tunnetaan myös nimellä **darbyismi**) on evankelinen kristillinen liike, joka syntyi 1820-luvulla. Liikkeen ensimmäinen alullepanija oli irlantilainen hammaslääkäri Edward Cronin, mutta koska ensimmäinen seurakunta perustettiin Plymouthiin vuonna 1831, on heitä kutsuttu Plymouthin veljiksi. Itse he käyttävät mieluummin nimityksiä 'veljet' tai 'kristityt veljet'. Liike otti käyttöön uskovien kasteen, ja he halusivat palata järjestäytymisessä ja jumalanpalveluselämässä yksinkertaisimpiin alkukristillisiin muotoihin. Palkattuja pastoreita ei ole, vaan jokainen jäsen voi halutessaan toimia saarnaajana. Kulttuurielämään liike suhtautui ainakin alussa melko vieroksuvasti. Ryhmä kasvoi nopeasti, huomattavimpana johtajanaan John Nelson Darby (1800–1882), jonka mukaan liikettä toisinaan kutsutaan darbyismiksi.

Darbyn jyrkkien johtotapojen vuoksi liike jakautui 1840-luvulla kahtia Darbyn johtamiin 'suljettuihin veljiin' ja 'avoimiin veljiin', joitten yhdeksi johtajaksi tuli George Müller (1805–1898), joka rakennutti ja ylläpiti suuria lastenkoteja, sekä harjoitti juutalaislähetystyötä. Avoimet veljet käyttävät uskovien kastetta eivätkä he hyväksy ammattijulistajia. Pääosa suljetuista veljistä hyväksyy lapsikasteen. Liike perusti ryhmiä muun muassa myös Venäjälle, Saksaan ja Puolaan. Lisäksi voidaan mainita Färsaarten veljesyhteisöt, jotka syntyivät skotlantilaisen William Gibson Sloanin tultua saarelle saarnaamaan keväällä 1865. Häneltä kului viisitoista vuotta ennen kuin yksikään färsaarelainen tuli kasteelle, ja vuonna 1901 veljeskuntaan kuului vain muutama sata 15&nbsp;000 asukkaasta. Nykyään saarten noin 50&nbsp;000 asukkaasta noin kymmenesosa kuitenkin kuuluu Plymouthin veljiin.

## Lähteet
* 

### Viitteet
Saeed Jaffrey

**Saeed Jaffrey** OBE (8. tammikuuta 1929 Malerkotla, Punjab – 15. marraskuuta 2015 Lontoo, Englanti) oli brittiläis-intialainen näyttelijä. Hän esiintyi muiden muassa elokuvissa *[[Man Who Would Be King – Seikkailujen sankarit]]* (1975), *[[Gandhi (elokuva)|Gandhi]]* (1982), *[[Matka Intiaan]]* (1984) ja *[[Poikien pesula]]* (1985). Hänet tunnettiin myös televisiosta, esimerkiksi vuosina 1975–1978 esitetystä sarjasta *[[Gangsters]]*. 

Jaffrey oli vuoteen 1966 saakka naimisissa näyttelijä-kokki Madhur Jaffreyn kanssa. Heillä oli kolme tytärtä. Jaffrey oli naimisissa Jennifer Sorrellin kanssa vuodesta 1980 kuolemaansa asti. Hän kuoli aivoverenvuotoon 86-vuotiaana.

## Valikoitu filmografia

* *[[Opettaja (vuoden 1969 elokuva)|Opettaja]]* (*The Guru*, 1969)
* *[[Ratsastajat]]* (*The Horsemen*, 1971)
* *[[Suuri silmukka]]* (*The Wilby Conspiracy*, 1975)
* *[[Man Who Would Be King – Seikkailujen sankarit]]* (*The Man Who Would Be King*, 1975)
* *[[Shakinpelaajat]]* (*Shatranj Ke Khilari*, 1977)
* *[[Kuolema Niilillä (vuoden 1978 elokuva)|Kuolema Niilillä]]* (*Death on the Nile*, 1978)
* *[[Sfinksi (elokuva)|Sfinksi]]* (*Sphinx*, 1981)
* *[[Gandhi (elokuva)|Gandhi]]* (1982)
* *[[Masoom]]* (1983)
* *[[Veitsen terällä]]* (*The Razor’s Edge*, 1984)
* *[[Matka Intiaan]]* (*A Passage to India*, 1984)

* *[[Ram Teri Ganga Maili]]* (1985)
* *[[Poikien pesula]]* (*My Beautiful Laundrette*, 1985)
* *[[Vijay (elokuva)|Vijay]]* (1988)
* *[[Harhautus]]* (*The Deceivers*, 1988)
* *[[Ram Lakhan]]* (1989)
* *[[Manika, Manika – tyttö, joka eli kahdesti]]* (*Manika, une vie plus tard*, 1989)
* *[[ChaalBaaz]]* (1989)
* *[[Dil]]* (1990)
* *[[Henna (elokuva)|Henna]]* (1991)
* *[[Judaai (vuoden 1997 elokuva)|Judaai]]* (1997)
* *[[Mr In-Between]]* (2001)

## Televisio
* *[[Radiopartio]]* (*Z Cars*, 1967)
* *[[Gangsters]]* (1976–1978)
* *[[Keräilijät (televisioelokuva)|Keräilijät]]* (*Hullabaloo Over Georgie and Bonnie’s Pictures*, 1978)
* *[[Kaukaiset paviljongit]]* (*The Far Pavilions*, 1984)
* *[[Kuningattaren jalokivi]]* (*The Jewel in the Crown*, 1984)
* *[[Coronation Street]]* (1999)
* *[[Tunarin päiväkirja]]* (*Perfect World*, 2001)
* *[[Komisario Lynley]]* (*The Inspector Lynley Mysteries*, 2003)
* *[[Holby Cityn sairaala]]* (*Holby City*, 2004)
* *[[Tohtorit]]* (*Doctors*, 2004)

## Lähteet
* 
### Viitteet

## Aiheesta muualla
* 
* 
*
Mel Galley

**Mel Galley** (8. maaliskuuta 1948 – 1. heinäkuuta 2008) oli brittiläinen kitaristi. Hänet muistetaan Whitesnake-, Trapeze- ja Phenomena-yhtyeiden jäsenenä. Whitesnaken hän joutui jättämään loukattuaan kätensä tapaturmassa. 

Mel Galley soitti Whitesnaken albumeilla ''Saints & Sinners'' ja ''Slide It In''. Trapezen riveissä hän äänitti useita albumeita. Galley soitti myös Trapezen ja Deep Purplen laulajana/basistina tunnetun Glenn Hughesin ensimmäisellä soololevyllä *Play Me Out*.

Galley kuoli 60-vuotiaana ruokatorven syöpään. Hän kertoi sairaudestaan julkisesti 7. helmikuuta 2008.

## Diskografia

### Finders Keepers
"Sadie, The Cleaning Lady" (single)

### Trapeze
**Trapeze*
**Medusa*
**You Are the Music...We're Just the Band*
**The Final Swing*
**Hot Wire*
**Live At The Boat Club*
**Trapeze*
**Hold On* a.k.a. *Running*
**Live in Texas: Dead Armadillos*
**Welcome to the Real World*
**High Flyers: The Best of Trapeze*
**Way Back to the Bone*
**On the Highwire*

### Glenn Hughes
**Play Me Out*

### Whitesnake
**Saints & Sinners*
**[[Slide It In]]*

### Phenomena
**Phenomena*
**Phenomena II* 
**Phenomena III*
**Psychofantasy*
**Blind Faith*
## Lähteet
Jô

**João Alves de Assis Silva**, joka tunnetaan paremmin nimellä **Jô** (s. 20. maaliskuuta 1987 São Paulo, São Paulon osavaltio, Brasilia) on brasilialainen jalkapalloilija, pelipaikaltaan hyökkääjä. Hän edustaa kevätkauden 2010 Turkin Superliigassa pelaavaa Galatasarayta lainasopimuksella Manchester Citystä.

## Seurajoukkueura
Jô pelasi Corinthiansin juniorijoukkueessa vuosina 2000–2003, jonka jälkeen aloitti ammattilaisuransa saman seuran väreissä. Hän edusti Corinthiansia vuoteen 2005 mennessä kansallisessa liigassa yhteensä 82 ottelussa, joissa teki 13 maalia. Tämän jälkeen hän siirtyi Venäjän liigassa pelaavan PFK TsSKA Moskovan riveihin. Taitava ja vahva hyökkääjä nousi nopeasti kannattajien suosikiksi tehtyään ensimmäisissä 18 ottelussaan 14 maalia. Hän teki myös kaksi maalia Mestarien liigan ottelussa Interiä vastaan. Kaikki kilpailut mukaan laskien hän pelasi TsSKA:n riveissä 77 ottelua ja teki 44 maalia.

Heinäkuussa 2008 Jô siirtyi Englannin valioliigaan, Manchester Cityn väreihin. Siirtosummaa ei julkaistu, mutta englantilaisten lehtitietojen mukaan se oli noin 24 miljoonaa euroa. Kyseessä oli Cityn kaikkien aikojen kallein pelaajahankinta. Helmikuussa 2009 hän siirtyi loppukaudeksi lainalle Evertoniin. Jô pelasi Evertonissa kahdessatoista ottelussa ja teki viisi maalia. Heinäkuussa 2009 Everton hankki uudelleen Jô:n lainalle Manchester Citystä. 

### Maajoukkueura
Jô valittiin Brasilian maajoukkueeseen ensimmäisen kerran toukokuussa 2007. Hän ei kuitenkaan päässyt kentälle ottelussa Englantia vastaan. Ensimmäisen maaottelunsa hän pelasi saman vuoden kesäkuussa Turkkia vastaan. Hän kuului Brasilian joukkueeseen, joka saavutti pronssia Pekingin olympialaisissa 2008 .

## Saavutukset
;Corinthians
:São Paulon osavaltion mestaruus: 2003
:Brasilian mestaruus: 2005
;PFK TsSKA Moskova 
:Venäjän mestaruus: 2006
:Venäjän cup-mestaruus: 2006 ja 2008
:Venäjän supercupin voitto: 2006 ja 2007

## Lähteet
*Seurajoukkuetilastot Voetbal International -sivustolta 
*Uran tilastot  Soccerbase.com 

### Viitteet

## Aiheesta muualla
Ha’il (provinssi)

**Ha’il** () on Saudi-Arabian provinssi maan pohjoisosassa. Provinssin pinta-ala on 103&nbsp;887 neliökilometriä ja asukasluku oli vuoden 2017 arvion mukaan 715&nbsp;400. Provinssin pääkaupunki on Ha’il.

## Lähteet
Al Hudud ash Shamaliyah

**Al Hudud ash Shamaliyah** () on Saudi-Arabian provinssi maan pohjoisosassa. Sillä on rajaa Irakin ja Jordanian kanssa. Provinssin pinta-ala on 111&nbsp;797 neliökilometriä ja asukasluku oli vuoden 2017 arvion mukaan 383&nbsp;100. Se on väkiluvultaan Saudi-Arabian pienin provinssi. Provinssin pääkaupunki on Arar.

## Lähteet
Pirilän Kukkatalo

**Pirilän Kukkatalo Oy** on vuonna 1994 perustettu usealla paikkakunnalla toimiva puutarha-alan kauppaketju. Puutarhakeskusmyymälät sijaitsevat Helsingissä, Kaarinassa, Raisiossa, Riihimäellä, Salossa, Tuusulassa ja Tampereella. Kukkien lisäksi Pirilän Kukkatalo Oy tuottaa vihanneksia ja hedelmiä ja liikkeissä on tarjolla satoja kasvilajikkeita ja kasveihin liittyviä tarvikkeita. Pirilän Kukkatalo työllistää vuositasolla noin 65–150 työntekijää.

Pirilän Kukkatalon myymälät ovat avoinna vuoden jokaisena päivänä.

## Lähteet
*Pirilän Kukkatalo Oy
*Puutarha.net: Pirilän Kukkatalo Oy
*Suomenyritykset.fi: Pirilän Kukkatalo Oy
*Suomela.fi: Kivaa kesäksi puutarhaan
Faith Idehen

**Faith Idehen** (s. 5. helmikuuta 1973) on nigerialainen entinen yleisurheilija ja olympiamitalisti, joka kilpaili pikajuoksussa. Hän voitti pronssia Barcelonan olympialaisissa 1992 4 kertaa 100 metrin viestissä.

## Lähteet
Fazil Iskander

**Fazil Iskander** (6. maaliskuuta 1929 Suhumi – 31. heinäkuuta 2016) oli abhasialainen kirjailija. Hän kirjoitti pääasiassa venäjäksi ja asui Moskovassa. Iskanderin isä oli iranilainen, joka karkotettiin 1938 Neuvostoliitosta. Iskander jäi asumaan äitinsä sukulaisten luokse.

Hänelle myönnettiin Puškinin palkinto 1993.

## Teokset
*Pähkinäpuun varjossa, novelleja, Librum, 1981
*Setäni arvo siitä nousee, SN-kirjat, 1989

## Lähteet